Павел Данейка: Цудоўна! Я думаю, што мне пашанцавала з адукацыяй. Кафедра ў нас была марксісцкая, але такая навучна-марксісцкая. Мы вывучалі і сучасную эканамічную тэорыю. Нашыя тагачасныя выкладнікі – цяпер прафесары ў Штатах. Іншая справа, што я хутка зразумеў, што Маркс не эканаміст. Хоць ён выбітны сацыёлаг, я стаўлюся да яго з вялікай павагай… І я заняўся больш глыбокай філасофіяй… А ёй вучылі нас людзі – неверагодна для савецкіх філосафаў! – з публікацыямі на Захадзе. Загадчыкам кафедры быў Вячаслаў Сямёнавіч Сцёпін – цяпер дырэктар Інстытута філасофіі ў Расіі. Тая філасофская кафедра была адной з найлепшых у Савецкім саюзе. Для тых, хто хацеў, гэта была цудоўная магчымасць атрымаць сістэмную адукацыю.